Viborger Samler, 1829-08-20
Udenlandsk. Den østerrigske Jagttager meddeler i en Skrivelse fra Constantinopel af 17de Juli følgende omstændelige Efterretning om den engelske Gesandts Audients hos Storherren. "Den engelske Fregat Blonde og Krigsbriggen, som havde fort Gesandten og hans Følge til Constantinopel, vare allerede den 10de Jul afgaaede fra deres Ankerplads udenfor Tophana til Bugten ved Buyuldere; den franske Fregat Armide, ombord paa hvilken Grev Guilleminot var ankommen hertil, ledsagede dem paa deres Fart gjennem Bosphorus, og lagde sig for Anker ligeover for Terapia paa Høiden af Chunkiar=Jskelessi paa den asiatiske Kyst. Tidligt om Morgenen paa den til Audientsen bestemte Dag droge Afdelinger af tyrkisk Jnfanterie henved 2000 Mand, ind i Leiren, for at forrette Militairtjenesten der under Høitideligheden. Noget Skyts blev fordeelt paa de i Leirens Nærhed, paa den venstre Side liggende Høider. Gesandten forlod Fregatten Kl. 10 om Morgenen og begav sig til Leiren. Hans Tog var ordnet paa følgende Maade Først Fregattens Musitcorps og en Afdeling engelsk Marineinfanterie; dernæst Gesandtens 14 hvidklædte og 18 rødklædte Tschokodarer; 16 Tjenere i gult og 6 Kammertjenere i mørkeblaat Livree med Guldborder; Officiererne paa de engelske Krigskibe: Tolkenes Drenge, Tolkene Gesandtskabssecretairen Hr. Parish og den første Tolk Hr. ChabertGesandten Hr. Robert Gordon til Hest; Lorderne Yarmouth og Duulo og Attacheerne ved Gesandtskabet, nogle engelske Officierer og Skibsmandskabet. Toget begav sig i denne Orden til Kaimakan Paschas Telt, hvor Gesandten steeg af Hesten og blev modtagen og complimenteret af Seraskieren. Hr. Gordon underholdt sig en Tidlang, ved Hjælp af den som Portens Tolk fungerende Es rar-Effendi og sin første Tolk med KalmakanPascha, hvorpaa et rigt Maaltid blev frembaaret paa fem Tafler. Gesandten sad alene ved KaimakansTaffel, Lorderne Yarmouth og Dunlo Hr. Parish og Tolkene Chabert og Wood ved Seraskierens; Dhrr. Mellish, Villiers Cartwrigt og Grosvenor spiste ved Defterdarens Taffel, og Gesandtskabets øvrige Personale fordeeltes ved de tvende andre. Kl. 11 forkyndte Artilleriesalver Storherrens Ankomst, som ved Landingspladsen. steeg til Hest og drog til den store Audientssal, omgivet af sin Garde, Peiks og Solaks (Spyddragere og Bueskyttere) og ledsaget af sit militaire Følge. Hs. Høihed bar en rigt broderet, paa Kraven med Diamanter besat. Herwan (militair Kappe) af violet Klæde; Hovedet, var bedækket af en ligeledes med Brillanter rigt besat militair Hue (Fes) og Skabrakket paa hans egen Hest og den Haandhest, der fulgte ham, var ligeledes overmaade rigt og smagfuldt broderet med Diamanter. Medens Storherren drog forbi de i Parade opstillede Tropper, blev han hilset af dem med et tre Gange gientaget Vivatraab hvilket gjentages, da han steeg af Hesten og begav sig til sit Telt, herpaa modtog Hs. Høihed Ministeriets, Kalmakanens og Seraskierens Opvartning. Jmidlertid blev Gesandten tilligemed sit Følge i Kalmakanens Telt beklædt med Herwani, og Kl. 12 drog han tilligemed Gesandtskabspersonalet til Audients, ledsaget og indført af de storherlige Kapidschi Basch's. Hr. Gordons engelske Tiltale blev af Esrar-Effendtoversat paa tyrkisk, og besvaret af Kaimakan Pascha, efterat Storherren med nogle Ord havde betydet Svarets Jndhold. Hs. Høihed udtrykkede heri sin Tilfredshed med at Kongen af England havde valgt en saa viis og moderat Mand til Gesandt hos den høie Port." Efterat Kalmakan-Paschas Svar var tilende, forlod Gesandten Audientsteltet og trak sig tilbage til Modtagelsesteltet. Omtrent en halv Time derefter forlod Storherren under Artilleriesalver og sine Troppers Vivatraab Leiren, for at begive sig tilbage til Terapia. Efter ham drog Gefandten ligeledes med sit Følge til Strandbredden, hvor han indskibede sig paa den engelske Fregat. Under Høitideligheden og hele den øvrige Dag igjennem flagede de engelske Krigskibe og den franske Fregat; de Førstnævnte hillede Storherren ved hans Forbifart med ni Gange gientaget Hurraraab. Det nye, ved denne Audients iagttagne, Ceremoniel, - hvorved maa bemærkes, at det tillodes Gesandten og hans Følge at beholde deres Kaarder, som ellers ved saadanne Leiligheder maae aflægges, - det store Antal af tilstedeværende Tropper, Teltenes og det storherlige Optogs Rigdom og Pragt, det sjeldne Syn af fremmed Militair, endeligen det ualmindeligt store Antal af de fra hele Omegnen sammenstrømmede Tilskuere - gjorde denne Høitidelighed til et af de prægtigste og mærkværdigste Skuespil, der nogen Tid har fundet Sted i denne Egn.